Иван Вазов
Македонските витязи

chitanka.info

Пак победи! Пак усилья

с нови лаври увенчани!

Пак великий дух окриля

ратниците-урагани

рицарите благородни

на велики идеали

из балканите свободни

орли на бой полетяли,

стяг издигащи победен

при Дойран, при Вардар мътни

и при Черна, с дъх последен

бранящи завет безсмъртни.

Храбреците вихрокрили,

легендарните витязи…

Но, деца народни, мили,

има ли слова за вази

толкоз силни и отбрани

да възславят доблестта ви?

И днес в нашите балкани —

толкоз рози за чела ви?

Април 1917 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.